**Notă informativă**

**la proiectul hotărâri privind aprobarea proiectului de lege**

**pentru modificarea unor acte normative**

|  |
| --- |
| **1. Denumirea autorului şi, după caz, a participanților la elaborarea proiectului** |
|  Prezentul proiect de lege este elaborat de către Ministerul Finanțelor. |
| **2. Condițiile ce au impus elaborarea proiectului de act normativ şi finalităţile urmărite** |
| În perioada 17 martie – 15 mai 2020 a fost declarată *stare de urgență* pe întreg teritoriul Republicii Moldova, în temeiul art.1 din Hotărârea Parlamentului nr.55/2020 privind declararea stării de urgență.Ulterior, Comisia Națională Extraordinară de Sănătate Publică, ca urmare a analizei situației epidemiologice existente la moment, a declarat prin Hotărârea nr.10 din 15 mai 2020, *stare de urgență în sănătate publică* pe întreg teritoriul Republicii Moldova pe perioada 16 mai – 30 iunie 2020, cu posibilitatea de prelungire a termenului dat în funcție de evoluția situației epidemiologice.Astfel, luând în considerare efectele cauzate de situația epidemiologică existentă la nivel național asupra tuturor sectoarelor economice, se remarcă necesitatea continuării implementării unor noi măsuri de susținere în acest sens.Este iminent necesar ca în această perioadă de impas să fie întreprinse măsuri complexe care rezultă din situația creată și sunt îndreptate spre susținerea mai multor domenii.În acest sens, prezentul proiect de lege urmărește asigurarea accesului mai multor agenți economici cu lichidități în condițiile crizei existente și prevede soluții optime adiționale de susținere, realizate prin prisma ajustării prevederilor Legii nr.60 din 23 aprilie 2020 privind instituirea unor măsuri de susținere a activității de întreprinzător şi modificarea unor acte normative.Reieșind din necesitatea extinderii ariei de aplicare a măsurilor privind atenuarea efectelor crizei pandemice, precum și din faptul că activitatea de creditare este desfășurată nu doar de băncile comerciale, dar și de organizațiile de creditare nebancară, proiectul urmărește lărgirea numărului beneficiarilor Programului de subvenționare a dobînzilor, prin includerea întreprinzătorilor creditați de către organizațiile de creditare nebancară.Respectiv, obiectivele urmărite prin realizarea modificărilor aferente Programului de subvenționare a dobînzilor sunt:* lărgirea categoriei agenților economici care urmează să beneficieze de Programului de subvenționare a dobînzilor;
* majorarea sumei creditului pentru care se subvenționează dobânda.

Totodată, proiectul presupune suplinirea atribuțiilor Serviciului Fiscal de Stat cu funcții de exercitare a verificărilor aferent corectitudinii mărimii subvenției acordate întreprinderilor și organizațiilor necomerciale care au instituit șomaj tehnic și/sau staționare și a corectitudinii mărimii subvenției acordate în cadrul programului de subvenționare a dobânzilor în conformitate cu Legea nr.60/2020.Astfel, prin prisma proiectului respectiv se urmăresc obiectivele de majorare a accesibilității actorilor de pe piața financiară, precum și a celor din sectorul real al economiei la instrumentele de suport menite să asigure redresarea economică. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
|  Proiectul de lege nu are drept scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| La Art.I. au fost propuse modificări, prin suplinirea Legii nr. 60/2020 privind instituirea unor măsuri de susținere a activității de întreprinzător și modificarea unor acte normative, cu prevederile noi la articolul 1 și articolul 3, care asigură lărgirea numărului beneficiarilor Programului de subvenționare a dobînzilor, prin includerea întreprinzătorilor creditați de organizațiile de creditare nebancară. Prin urmare, se propune opțiunea prin care sectorul financiar în ansamblu să beneficieze de accesul echitabil și echidistant la resursele publice defalcate pentru redresarea economico-financiară. Astfel, în vederea abordării solidare în raport cu subiecții antreprenoriatului, asigurării premiselor favorabile tuturor participanților pieței financiare, excluderii factorului de tratament selectiv pentru anumite segmente, se propune promovarea accesului la suport adițional pentru subvenționarea dobînzilor a organizațiilor de creditare nebancară în rînd cu băncile comerciale.Ajustările aferente art.4 au drept scop modificarea valorii maxime a creditelor care sunt sau urmează a fi contractate prin prisma Programului de subvenționare a dobînzilor, prin majorarea fondului de salarizare cu o perioadă de 3 luni, fond utilizat drept instrument de cuantificare a plafonului valoric a creditului contractat care urmează a fi supus subvenționării din bugetul de stat. Prin urmare, se propune extinderea perioadei luată ca bază de calcul reieșind din fondul de salarizare a agentului economic reflectat pentru perioada „septembrie 2019-februarie 2020”.Prin modificarea articolului 9 a legii menționate supra, se propune revizuirea condiţiilor aplicate Programului de rambursare a TVA, prin excluderea sumei calculate a impozitului pe venit, a contribuţiilor de asigurări sociale de stat obligatorii datorate de angajator, a contribuţiilor individuale de asigurări sociale de stat obligatorii şi a primelor de asigurare obligatorie de asistenţă medicală în formă de contribuţie procentuală datorate de angajator şi salariat pentru luna februarie 2020 din lista indicatorilor utilizați ca instrument comparativ la stabilirea suma rambursării TVA. Astfel, simplificînd și eficientizând implementarea programului respectiv sub aspect administrativ pentru subiectul programului.*Propunerile de modificare a Legii Fondului de susţinere a populaţiei nr.827/2000* au drept scop îmbunătățirea tehnică a prevederilor articolului 4 alineatul (4) prin prisma aplicării unui tratament echitabil sub aspectul obligațiilor de calculare, achitare și raportare a agenţilor economici responsabili de formarea resurselor financiare a Fondului de susţinere a populaţiei.Completarea articolului 133 din Codul fiscal are drept scop suplinirea atribuțiilor Serviciului Fiscal de Stat cu funcții de exercitare a verificărilor aferent corectitudinii mărimii subvenției acordate întreprinderilor și organizațiilor necomerciale care au instituit șomaj tehnic și/sau staționare și a corectitudinii mărimii subvenției acordate în cadrul programului de subvenționare a dobânzilor în conformitate cu Legea nr.60/2020. Reglementările articolului III din proiectul de lege prevăd abrogarea Legii nr.56/2020 privind instituirea unor măsuri de susținere a cetățenilor și a activității de întreprinzător în perioada stării de urgență și modificarea unor acte normative, ca urmare a declarării legii prenotate neconstituționale, prin Hotărîrea Curţii Constituţionale nr.10 din 13.04.2020.Articolul IV din proiect stabilește derogări de la prevederile articolului 56 alineatul (2) din Legea nr.100/2017 cu privire la actele normative și reglementează că prevederile prezentei legi intră în vigoare la data publicării în Monitorul Oficial al Republicii Moldova. Norma respectivă este imperativă, în măsura în care se impune aplicarea concomitentă și fără respectarea intervalului reglementat de articolul prevăzut supra, a normelor adoptate atît prin prisma Legii nr.60/2020 cît și prezentului proiect de lege. |
| **5. Fundamentarea economico-financiară** |
| Finanțarea programului care constă în acordarea suportului întreprinderilor care contactează credite fără a restricționa destinația acestora (achitarea salariilor, mijloace circulante, investiții) prin compensarea sumei dobânzii lunare achitate se va realiza prin prisma Programului de subvenționare a dobânzilor la creditele contractate de agenții economici în perioada 1 mai 2020 – 31 decembrie 2020, în limita mijlocelor bugetare alocate în cuantum de 90 mil. lei.  |
| **6. Modul de încorporare a actului în cadrul normativ în vigoare** |
|  Prezentul proiect de lege implică modificarea cadrului normativ care stabilește modul de acordare a subvenţiei Programului de subvenţionare a dobânzilor și a Programului de rambursare a TVA. |
| **7. Avizarea şi consultarea publică a proiectului** |
|  În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului, este plasat pe pagina oficială a Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate. În conformitate cu prevederile Regulamentului Guvernului, aprobat prin Hotărîrea Guvernului nr.610/2018, prezentul proiect urmează a fi avizat cu Ministerul Justiției, Ministerul Economiei și Infrastructurii, Centrul Național Anticorupție și Comisia Naţională a Pieţei Financiare. |
| **8. Constatările expertizei anticorupţie** |
|  Informaţia privind rezultatele expertizei anticorupţie va fi inclusă în sinteza obiecţiilor şi propunerilor/recomandărilor la proiect de lege. |
| **9. Constatările expertizei juridice** |
| Informaţia privind rezultatele expertizei juridice va fi inclusă în sinteza obiecţiilor şi propunerilor/recomandărilor la proiect de lege. |

 **Viceprim-ministru,**

**Ministru al Finanțelor**  **Serghei PUȘCUȚA**